ठहरे पारे के बीच बढ़ी ठिठुरन, ट्रेनें लेट
एकसप्ताह से तापमान एक से दो डिग्री सेल्सियस ही कम-बढ़ रहा है लेकिन ठिठुरन दिनों दिन बढ़ती जा रही है। शुक्रवार को अलसुबह से शहर ठिठुर गया। शहर से बाहर काकड़वाला गांव में ओस जम गई। सुबह मोती की तरह ओस चमकती नजर आई। फसलों के ऊपर भी जमी ओस को लोगों ने देखा। किसान चिंतित हुए तो बच्चाें ने इसका आनंद उठाया। शहर में सुबह ही अलाव जलने लगे। नौ बजे तक जगह-जगह अलाव के आसपास लोग हाथ सेकते रहे। धूप निकलने के बाद लोग धूप में खड़े हुए। सुहानी का धूप का देर तक आनंद लेने के बाद ही सर्दी से राहत मिली। हालांकि तापमान में गिरावट नहीं हुई। गुरुवार की तुलना में शुक्रवार को दो डिग्री सेल्सियस तापमान बढ़ गया। दिन का अधिकतम तापमान 23.4 डिग्री सेल्सियस दर्ज किया गया जबकि बीती रात का न्यूनतम तापमान छह डिग्री सेल्सियस दर्ज किया गया। वहीं हावड़ा-बीकानेर जोधपुर दो घंटे 40 मिनट, न्यू तिनसुकिया-लालगढ़ दो घंटे देरी से पहुंची।
hin_Deva hin_Deva